Broj: 02-1-1667-2/24

Sarajevo, 15.10.2024.god

U skladu sa članom 69. Zakona o visokom obrazovanju („Službene novine Kantona Sarajevo“ broj: 36/22) i članom 111. Statuta Univerziteta u Sarajevu, po prethodnoj saglasnosti sekretara, Vijeće Univerziteta u Sarajevu – Fakulteta političkih nauka, na sjednici održanoj 15.10.2024. godine, donosi

**ODLUKU**

**o utvrđivanju izdavačke politike na Univerzitetu u Sarajevu-Fakultetu političkih nauka**

1. Sva izdanja koja izdaje Univerzitet u Sarajevu -Fakultet političkih nauka, bez obzira na mediji ( štampana, elektronska ili u nekom drugom formatu), ili je suizdavač, moraju proći proces odobravanja od strane Vijeća Univerziteta u Sarajevu-Fakulteta političkih nauka.
2. Detaljniji postupak odobravanja izdanja, kao i ostala pravila vezana za izdavačku politiku, biće regulirani Smjernicama koje će Dekan donijeti u skladu s ovom Odlukom. Smjernice će jasno definisati korake, rokove i kriterije koji će se primjenjivati u procesu odobravanja publikacija.
3. Ova Odluka stupa na snagu danom donošenja.

**Obrazloženje:**Odluka o izdavačkoj politici donesena je s ciljem uspostavljanja jasnog i transparentnog procesa odobravanja publikacija koje izdaje Univerzitet u Sarajevu-Fakultet političkih nauka. Uvođenjem obaveznog pregleda i saglasnosti Vijeća prije objavljivanja, smanjuje se mogućnost grešaka i osigurava kontrola nad sadržajem. Smjernice koje će uslijediti pružit će dodatne upute i pravila kako bi se proces odobravanja učinio efikasnim i preciznim. Slijedom navedenog, donesena je Odluka kao u izreci.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*

Akt obradila: Adila Odobašić Mujačić

Akt kontrolisao i odobrio: prof.dr. Elvis Fejzić

 **DEKAN \_\_\_\_\_\_\_\_\_\_\_\_\_\_\_\_\_\_\_\_**

 **Prof.dr. Sead Turčalo**

Dostaviti:

1. Materijal za Vijeće
2. a/a